Eikelaan Farm Cottages | LekkeSlaap
Eikelaan Farm Cottages: Hooffoto's
Kry 30% af (minimum twee nagte se verblyf). Geldig vanaf 20 Mrt 2020 tot 31 Jul 2020.
Adres: Eikelaan Farm Cottages, Roete 46, Tulbagh, 6820, Wes-Kaap
Vanaf R950 R665 per nag (plek vir 3)
'n Besoek aan Eikelaan Plaas, sowat 5 km vanaf die historiese dorpie Tulbagh, is altyd 'n welkome ontvlugting van die stad. Dit is perfek as jy bietjie jou batterye wil herlaai en jou kop wil skoonmaak. Die rus en vrede wat hier heers, sal jou onmiddellik verfris en verkwik.
Eikelaan is 'n netjiese, werkende plaas waar koring, olywe en wingerd verbou word en ons het ook vee en skape. Verblyf word aangebied in 3 silwerskoon selfsorgkothuise wat almal uitkyk oor die oop, groen velde wat strek tot by die blou berge in die verte - dit skep 'n pragtige kontras tussen sag en grof.
Die kothuise is lig en lugtig en versier in natuurlike kleure en teksture. Die wye vensters en dubbeldeure laat baie lig in en die terracotta-vloere verleen 'n ongekunstelde, landelike gevoel wat lieflik kontrasteer met die kraakvars, wit linne en dik duvets.
Elkeen van die kothuise het 'n kaggel binne wat dit lekker knus maak tydens die winter in 'n wêreld waar sneeu op die berge nie ongewoon is nie. Indien jy hier kuier in die somermaande sal jy weer baat by die lugversorging en plafonwaaiers, asook die swembad en lapa. Elke kothuis het sy eie privaat patio en braaigeriewe.
Die kothuise word omring deur 'n breë strook groen gras wat 'n absolute paradys vir kinders is. 'n Entjie verder van die kothuise af is daar 3 damme vir visvang of swem, wye oop spasies vir stap of fietsry en jy kan ook met die plaasdiere kennis maak.
As jy op soek is na 'n gerieflike en nie-veeleisende naweek in die platteland wat geskik is vir plaaslike reisigers asook toeriste, is Eikelaan Farm Cottages jou nommer een keuse!
4.6 uit 5van 86 resensies vir Eikelaan Farm Cottages
Eikelaan Farm Cottages, Roete 46, Tulbagh, 6820, Wes-Kaap
Gaste dink Eikelaan Farm Cottages het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJDYyZmVmZmVkLTY0YWYtNDdhNC04YmU1LTE5MmY0YTY4MzllMw?w=1440&h=960&fit=crop&auto=format was R950, nou Vanaf R665 per nag (plek vir 3) 86 5 1 5 Eikelaan Farm Cottages Route 46 6820 Wes-Kaap 086 999 0018 14:00-21:00 10:00 -33.333002 19.172595